આ સ્કીમ રૂ. ૨૦ લાખથી વધુ અને રૂ. ૧.૫૦ કરોડ સુધીના વાર્ષિક ટર્નઓવર ધરાવતા વેપારીઓ માટે જ હતી. આ સ્કીમ રિટેલર, હોલસેલર, વેપારી, રેસ્ટોરાંના માલિક બધાને લાગુ પડતી હતી. અર્નેસ્ટ એન્ડ યંગના ટેક્સ પાર્ટનર અભિષેક જૈને જણાવ્યું છે કે નાણાં મંત્રાલયની આ સ્પષ્ટતાથી ગેરસમજ દૂર કરવામાં મદદ મળશે. જીએસટી રિટર્ન ફોર્મમાં ખરીદીનું વેવરણ આપોઆપ અપલોડ નહીં થવાથી વેપારીઓ મૂંઝવણમાં હતા અને હવે સરકારની સ્પષ્ટતાથી તેમની આ ગેરસમજ દૂર થઇ છે.